Nedrivningspulje 2014 
Sagsfremstilling 
115.     Nedrivningspulje 2014 - Åbent 
  
  
SAGENS INDHOLD 
Byrådet godkendte 27. marts 2012 retningslinjer for tildeling af midler fra den pulje på 0,5 mio. kr. årligt til tilskud til 
nedrivning af forfaldne bygninger i [adresse], der blev afsat i forbindelse med Budget 2012-15. Byrådet 
har ændret retningslinjerne 24. september 2013 med virkning fra januar 2014, sådan at de følger ministeriets 
generelle regler, der knytter sig til refusionsmuligheden. Puljemidlerne kan således kun anvendes til: 
· opkøb af bygninger med henblik på nedrivning 
· nedrivning af bolig-, erhvervs- o.a. bygninger i byer med færre end 3.000 indbyggere 
· nedrivning af tomme beboelsesbygninger i det åbne land  
· istandsættelser af nedslidte bolig- og erhvervsbygninger  
· fjernelse af skrot og affald på boligejendomme 
  
Desuden er puljen i budgetårene 2014-17 ændret til 400.000 kr. årligt. 
  
Efter afholdelse af første ansøgningsrunde i 2014 er der indkommet ti ansøgninger. En ansøgning er siden blevet 
trukket tilbage, fordi ejer selv ønskede at forestå nedrivningen, og af de resterende ni ansøgninger opfylder fire som 
udgangspunkt kriterierne i retningslinjerne. Teknik og Kultur foreslår, at der meddeles støttetilsagn til tre af disse, idet 
det foreslås at lade den fjerde afvente et evt. større samlet projekt i [adresse]. 
  
Teknik og Kultur har vurderet de indkomne ansøgninger og indstiller dem til Økonomiudvalgets prioritering og 
behandling. 
  
VURDERING 
I vurderingen af de enkelte ansøgninger indgår projekternes forskønnende og evt. værdiforøgende betydning for det 
omgivende miljø, graden af lokalt engagement samt andelen af eget arbejde. Endvidere iagttages de hidtidige 
tildelinger af støtte. 
Der er modtaget følgende ansøgninger om støtte: 
  
Ansøgning nr.1, Bolig 
 
Byråd 
24. juni 2014 
Sagsnr. 710-2014-
13675 
Dok.nr. 710-2014-
138107 
Sagsbehandler 
DPJLB 
  
Tidl. politisk behandling 
ØK, 20.06.12, pkt. 134, ØK, 20.11.12, pkt. 207,  
ØK, 19.03.13, pkt. 49, BY, 24.09.13, pkt. 116,  
BY, 17.12.13, pkt. 182 
Forventet sagsgang 
ØK, BY 
Lovgrundlag 
Byfornyelsesloven 
[adresse], 8881 Brian Dam. Der er medsendt et tilbud på 65.000 kr. for nedrivning af bolig og udhus. 
Boligen er beliggende i udkanten af [adresse], men indenfor landsbyafgrænsningen. Boligen er i meget dårlig stand, 
og ejer ønsker efterfølgende at plante frugttræer på arealet. 
  
Ansøgning nr. 2, Erhvervsbygning 
[adresse] 208-210, [adresse], Villads Frederiksen. Der er medsendt et tilbud på nedbrydning af lagerbygning og silo på 
51.840 kr. Der er tidligere bevilget støtte til nedrivning af en beboelse på samme ejendom efter denne ordning 
(Byrådet 27. marts 2012, pkt. 43). 
  
Ansøgning nr. 3, Staldbygning 
[adresse], Sdr. Vinge, 8860 Paw Knudsen. Der er medsendt et tilbud på nedrivning af bygningen på 38.760 kr. 
Bygningen har stået tom i mange år og har efterhånden fået store sætningsrevner. Ejendommen er beliggende 
indenfor landsbyafgrænsningen og er registreret som et fritliggende enfamiliehus. Staldbygningen, der tænkes 
nedrevet, ligger helt ud i vejbyggelinjen og er beliggende foran kirken.  
  
Ansøgning nr. 4, Alle driftsbygninger 
[adresse], Mads Dam, 8860 Paw Knudsen. Der er medsendt tilbud på 210.000 kr. for nedrivning. Der søges om hel eller 
delvis dækning af udgifterne til nedrivning af utidssvarende driftsbygninger. Ejendommen ligger indenfor 
landsbyafgrænsningen af Vellev og lige overfor kirken, men er registreret som en landbrugsejendom, hvortil, der ikke 
kan ydes tilskud. 
  
Ansøgning nr. 5, Stuehus og delvis nedrivning af stald 
[adresse] 230, [adresse], Villads Frederiksen. Der er indsendt tilbud på 120.000 kr. for nedrivning af begge bygninger, 
men kun stuehuset er omfattet af retningslinjerne. Ansøger har oprindeligt haft til hensigt, at udstykke ejendommen, 
men ejendommen drives nu landbrugsmæssigt sammen med ansøgers anden ejendom. 
  
Ansøgning nr. 6, Alle bygninger på et nedlagt landbrug 
[adresse], 8860 Paw Knudsen. Der er ikke medsendt et tilbud på nedrivning. 
Der søges tilskud til fjernelse af gammelt stuehus samt udhus og garage. Ejendommen har ikke været beboet det 
sidste år. Ansøger anfører, at arealet kan udlægges med græs efterfølgende.  
  
Ansøgning nr. 7, Alle bygninger på en landbrugsejendom 
Thorsøvej 60, [adresse], 8881 Brian Dam. Der er medsendt et tilbud på 125.000 kr.  
Der søges om tilskud til nedbrydning og bortskaffelse af alle bygninger på en landbrugsejendom. Det påtænkes at 
benytte jorden landbrugsmæssigt efter nedrivningen, ansøger driver landbrug fra en anden adresse. 
  
Ansøgning nr. 8, Bolig 
[adresse], 8370 Hadsten. Der er indsendt tilbud på 53.000 kr. for nedrivning af gammelt stuehus samt et
mundtligt tilbud på belægningssten og anlæg af indkørsel på 39.000 kr. Der søges om tilskud til nedbrydning af 
gammelt stuehus på en landbrugsejendom, der er beliggende lige udenfor landsbyafgrænsningen af Bo Nielsen. 
Ansøger har opført et nyt stuehus i 2013. 
  
Ansøgning nr. 9, Erhvervsbygninger 
[adresse] 46, Nr. Galten, 8370 Hadsten. Der er medsendt et tilbud på 477.000 kr. for miljøsanering og nedbrydning 
af erhvervsbygningerne. Bygningerne ligger midt i landsbyen med en synlig placering. Virksomheden er ophørt 
(maskinvirksomhed). 
Ansøger har tidligere søgt støtte fra nedrivningspuljen til nedrivning af virksomhedens bygninger, og 20. november 
2012 bevilgede Økonomiudvalget 162.000 kr. eller maksimalt 75 % af udgifterne til nedrivning og bortskaffelse af 
bygningerne. Støttetilsagnet er imidlertid aldrig blevet udnyttet, og der er således tale om en revideret ansøgning.  
  
Der var ikke mulighed for statsrefusion på tidspunktet for første ansøgning. Byfornyelsesloven er siden blevet 
ændret, så der nu er nu mulighed for 60 % statsrefusion til nedrivning af erhvervsbygninger. 
  
VURDERING 
Det overordnede formål med puljen er at styrke indsatsen for forbedring af det fysiske miljø i landsbyer og 
landdistrikter i [adresse].  
  
Puljemidlerne kan kun anvendes til aktiviteter på bygninger beliggende i byer med færre end 3.000 indbyggere samt 
bygninger beliggende i det åbne land. De anvendte kriterier kan omfatte tomme boliger i åbent land og byer under 
3.000 indbyggere, tomme erhvervsejendomme i byer under 3.000 indbyggere, istandsættelser af nedslidte boliger 
og erhverv samt fjernelse af skrot og affald på boligejendomme. Alle ansøgninger er vurderet i forhold til 
Byfornyelsesloven.  
  
Ansøgning nr. 1 og 5 vedrører boliger på en erhvervsejendom henholdsvis en landbrugsejendom, begge i eller lige 
udenfor en landsby. Boliger kan med hjemmel i byfornyelseslovens § 22 gives mulighed for byfornyelsesstøtte på op 
til 100 % af udgifterne til nedrivning, hvoraf staten refunderer 60 %. 
  
Ansøgning 2, 3 og 9 vedrører tomme erhvervsbygninger, hvor det er muligt efter byfornyelseslovens § 38 c, at yde 
støtte. For ansøgning nr. 2’s vedkommende drejer det sig om en større, meget centralt og synligt beliggende 
ejendom. Forvaltningen foreslår, at muligheden undersøges for at lave en samlet planmæssig løsning for den 
centrale del af [adresse], og lade ansøgningen afvente dette. 
  
Teknik og Kultur anbefaler på baggrund af ovennævnte, at der til ansøgning nr. 1 og 3 meddeles støttetilsagn som 
ansøgt, dog ikke mere end de faktiske omkostninger. Til ansøgning 5 meddeles der kun støtte til nedrivning af 
stuehuset og ikke til driftsbygningen, fordi ejendommen drives landbrugsmæssigt. Af samme grund reduceres det 
tildelte beløb med 50 % til i alt 60.000 kr. Til ansøgning 9 anbefales det, at der meddeles støttetilsagn på 430.000 
kr., hvorved de kommunaløkonomiske konsekvenser omtrent svarer til det tidligere tilsagn. I den oprindelige 
ansøgning blev der givet tilsagn om 162.000 kr. Der var dengang ikke mulighed for at få støtte fra Staten til 
nedrivning af erhvervsbygninger på daværende tidspunkt, det var en ren kommunal udgift.  Erhvervsbygninger kan nu 
med hjemmel i byfornyelseslovens § 38c gives byfornyelsesstøtte på op til 100 % af udgifterne til nedrivning, hvoraf 
staten refunderer 60 %.  
  
De øvrige ansøgninger drejer sig om utidssvarende stuehuse og driftsbygninger på landbrugsejendomme 
beliggende i det åbne land. Kommunen har mulighed for at yde tilskud med statslig refusion til tomme boliger, 
herunder også stuehuse, samt til nedrivning af tomme erhvervsbygninger, som skæmmer omgivelserne og derfor er 
til gene for byens fysiske miljø og omkringliggende beboelsesejendomme, når disse er beliggende i byer under 
3.000 indbyggere. En yderligere betingelse for at yde tilskud er, at erhvervet er nedlagt. Erhvervsbygninger i det 
åbne land er ikke omfattet af ordningen.  
  
Ansøgning nr. 6 og 7 er enligt beliggende landbrugsejendomme. Der er tidligere meddelt afslag på lignende ikke 
synligt beliggende bygninger, og nr. 6 og 7 foreslås i forlængelse heraf ikke imødekommet. Teknik og Kultur 
anbefaler, at der i lighed med tidligere ansøgning om støtte til nedrivning af landbrugsbygninger, ikke meddeles 
støttetilsagn til disse.  
  
INDDRAGELSE/KOMMUNIKATION 
Der er i lighed med tidligere annonceret om ordningen, om ansøgningsfristerne og om kriterierne for at kunne søge i 
pressen, via Landsbyrådet og på [adresse] hjemmeside. 
  
ØKONOMISKE KONSEKVENSER 
Det indstilles, at der ydes tilskud til følgende ansøgninger med følgende beløb. Derved vil udgifterne for [adresse] 
Kommune udgøre 237.504 kr. 
  
  
Støttebevilling 
Statsrefusion 60 % 
Kommunal  
 
nettoudgift 
Nr. 1 bolig 
65.000 kr. 
39.000 kr. 
26.000 kr. 
Alle beløb er anført eks. moms. 
  
INDSTILLING 
Teknik- og kulturdirektøren indstiller til Byrådet: 
  
1. At der meddeles støttetilsagn til ansøgningerne 1, 3, 5 og 9 som anført 
2. At støttebeløbene anmeldes til statsrefusion efter byfornyelsesloven. 
3. At der iværksættes en nærmere undersøgelse af muligheden for at lave en samlet byfornyelsesindsats for den 
centrale del af [adresse]. 
  
BESLUTNING 
  
Økonomiudvalget, 17. juni 2014: 
Fraværende: Ingen 
  
Punkt 1 og 2 indstilles godkendt. 
  
Ansøgning nr. 2 og ansøgning nr. 4 kvalificeres nærmere og genoptages til politisk behandling i august 2014. 
  
  
Bilag 
  
  
  
  
Byråd, 24. juni 2014: 
Fraværende: Benjamin Kristiansen 
  
Godkendt. 
Nr. 2 erhvervsbygning 
Afventer en samlet plan for det centrale [adresse] 
23.256 kr. 
15.504 kr.- 
Nr. 5 bolig 
60.000 kr. 
36.000 kr. 
24.000 kr.  
Nr. 9 erhvervsbygning 
430.000 kr.  
258.000 kr. 
172.000 kr. 
Samlet nettoudgift 
  
  
237.504 kr. 
Gennemgang af indkomne ansøgninger, februar 
2014 
710-2014-33541 
Ansøgninger, februar 2014 
710-2014-113585 
Billeder vedr. nedrivningspulje feb. 2014.pdf 
710-2014-113407 
Statistik over nedrivningspuljen 
710-2014-129271 
